open-index/open-wikipedia-markdown huggingface dataset:
Orijalainen kirjaimisto

**Orijalainen kirjaimisto** (, ଉତ୍କଳ ଲିପି *utkaḷa lipi* tai ଉତ୍କଳାକ୍ଷର *utkaḷāṣara*) on orijan kielen kirjoitusjärjestelmä.

## Historia ja käyttö
Varhaisin löydetty orijankielinen teksti on vuodelta 1051. Teksti on kirjoitettu kalinga-kirjaimistolla, joka kehittyi brahmista 500-luvulla. Nykyinen orijalainen kirjaimisto ei perustu suoraan kalinga-kirjoitukseen, vaan se luotiin 1100-luvulla bengalilaisen kirjaimiston varhaisen muodon pohjalta. Bengalilaiset kirjaimet periytyivät nagarista ja sitä kautta edelleen muinaisesta brahmi-kirjoituksesta.

Kirjaimet on kehitetty pyöreistä muodoista, koska kirjaimiston varhaisessa vaiheessa palmun lehdet olivat yleisesti käytetty kirjoitusalusta. Suorat viivat aiheuttivat helposti lehden halkeamisen, joten kirjainmerkit pyrittiin tekemään mahdollisimman kaareviksi.

Kirjaimistoa käytetään orijan lisäksi myös joidenkin Odishan vähemmistökielien kirjoittamiseen. Muun muassa santalia, mundaria, hota ja kuita kirjoitetaan Odishassa orijalaisilla kirjaimilla.

## Konsonantit
Orijalaiseen kirjaimistoon kuuluu 35 konsonanttia.

### Peräkkäiset konsonantit
Muiden abugida-aakkostojen tavoin orijalaisessa kirjaimistossa tarkkeetonta konsonanttia seuraa oletusarvoisesti aina vokaali *a*. Vokaalin puuttuminen ilmaistaan lisäämällä konsonantin alapuolelle virama-tarke (orijaksi *haḷanta*). Esimerkiksi kirjaimesta କ *ka*  saadaan କ୍ *k* .

Viramaa käytetään ennen kaikkea vierassanoissa. Kotoperäisissä sanoissa peräkkäisten konsonanttien yhdistelmät kirjoitetaan pääsääntöisesti yhdistelmäkirjaimina, jotka yksinkertaisimmassa tapauksessa muodostetaan kirjoittamalla jälkimmäinen konsonantti edeltävän alapuolelle. Jälkimmäisen konsonantin yläpuolinen kaariviiva jää näissä yhdistelmissä yleensä pois.

Joillakin konsonanteilla on omat poikkeussääntönsä yhdistelmien muodostamiseen, ja monilla konsonanttiyhdistelmillä on vielä erityinen kirjoitusasu, jota ei voi suoraan päätellä yhdistettävistä konsonanteista.

## Vokaalit
Orijalaisilla vokaaleilla on kaksi muotoa. Itsenäistä muotoa käytetään vokaalialkuisissa tavuissa, ja konsonantilla alkavat tavut kirjoitetaan lisäämällä vokaalia ilmaiseva tarkemerkki edeltävään konsonanttiin.

## Lähteet

## Aiheesta muualla
Seraminvihermesikko

**Seraminvihermesikko** (*Lichmera monticola*) on mesikoiden heimoon kuuluva varpuslintu.

## Levinneisyys
Seraminvihermesikkoa tavataan Indonesiassa. Lajia on kuvattu yleisestä runsaslukuiseksi. Se on luokiteltu elinvoimaiseksi.

## Lähteet
Timorinvihermesikko

**Timorinvihermesikko** (*Lichmera flavicans*) on mesikoiden heimoon kuuluva varpuslintu.

## Levinneisyys
Timorinvihermesikkoa tavataan Indonesiassa ja Itä-Timorissa. Lajia on kuvattu paikallisesti yleiseksi. Se on luokiteltu elinvoimaiseksi.

## Lähteet
Wetarinvihermesikko

**Wetarinvihermesikko** (*Lichmera notabilis*) on mesikoiden heimoon kuuluva varpuslintu. 

## Levinneisyys
Wetarinvihermesikkoa tavataan Indonesiassa Wetarin saarella. Lajin populaatiota on pidetty suhteellisen pienenä, mutta laji saattaa olla yleisempi kuin aiemmin on luultu. Wetarinvihermesikko on luokiteltu elinvoimaiseksi.

## Lähteet
Rostovin ydinvoimalaitos

**Rostovin ydinvoimalaitos** (, toisinaan myös ) on Venäjän Rostovin alueella sijaitseva ydinvoimalaitos. Se on rakennettu 16 kilometriä Volgodonskin kaupungin koillispuolelle, Donin alajuoksulle padotun Tsimljanskin tekojärven etelärannalle. Aluekeskus, miljoonakaupunki Rostov-na-Donuun on noin 205 kilometrin matka. Voimalaitoksen omistaa ja sen toiminnasta vastaa Venäjän valtion Rosenergoatom-osakeyhtiö.

Kahdella VVER-1000 -ydinreaktoriyksiköllään voimala tuotti noin 40 prosenttia Rostovin alueen käyttämästä sähköenergiasta. Yksiköt on otettu tuotantokäyttöön vuosina 2001 ja 2010. Ensimmäisen voimalayksikön rakentamistyö tosin alkoi alun perin jo 1979, mutta keskeytettiin vuonna 1990, jolloin yksikkö oli 95-prosenttisesti valmis. Sittemmin rakennustöitä jatkettiin mukautetuin suunnitelmin.

Ydinvoimalan yksikkö 3 liitettiin sähköverkkoon 27.12.2014 ja tuotantokäyttöön 17.9.2015. Yksikkö 4 oli rakenteilla vielä helmikuussa 2016. Rakentajan tavoitteena oli saada tämäkin 1100 megawatin VVER V-320 -tyyppisellä ydinreaktorilla varustettu voimalayksikkö valmiiksi vuonna 2017.


Kuva:RIAN archive 893369 Work at Rostov nuclear power plant.jpg|Rostovin ydinvoimala.
Kuva:RIAN archive 155730 The first unit of the Volgodonsk NPP.jpg| Vuonna 2001 käyttöön otettu voimalaitosyksikkö 1.
Kuva:Информационный центр Ростовской АЭС.JPG|Rostovin ydinvoimalan tiedotuskeskus.

## Lähteet

## Aiheesta muualla
Heaven (albumi)

**Heaven** on englantilaisen laulaja-lauluntekijä Rebecca Fergusonin 5. joulukuuta 2011 julkaistu ensimmäinen studioalbumi. Albumi pääsi parhaimmillaan Britannian albumilistan sijalle kolme ja se sai kriitikoilta erittäin positiivisia arvioita. Kaksi viikkoa julkaisunsa jälkeen se palkittiin platinalevyllä. Elokuuhun 2012 mennessä *Heaven * oli myynyt 536,960 kappaletta Isossa-Britanniassa. 
 
Albumin deluxe-versio julkaistiin 15. lokakuuta 2012. Se sisältää kolme uutta kappaletta ja kaksi coveria. Albumilta julkaistiin yhteensä kuusi singleä, joista "Backtrack" on deluxe-versiolta. *Heavenin* pääsingle oli marraskuussa 2011 julkaistu "Nothing's Real but Love". 

## Taustaa
Albumin kappaleiden genret vaihtelevat popista, soulista, ja bluesista R&B:hen. Syco Musicin omistaja Simon Cowell ja RCA Recordsin johto olivat jo löytäneet Fergusonille kappaleita äänitettäväksi, mutta artisti kieltäytyi niistä, koska halusi tehdä itse musiikkia. Artisti osallistui itse jokaisen kappaleen tekemiseen, jotta "voisi tuntea yhteyttä niihin". Nimi *Heaven* (taivas) tulee Fergusonin mukaan siitä, kun albumia äänittäessä hän oli "kuin taivaassa". Albumia äänitettiin 11 kuukautta. Ferguson sai inspiraatiota musiikilleen Aretha Franklinin tuotannosta. Hänen mukaansa Franklin on "soulin kuningatar". 

## Vastaanotto
*Heaven* sai musiikkikriitikoilta erittäin hyvää palautetta. The Daily Telegraph antoi albumille täydet viisi tähteä. "Albumilla ei ole mitään mistä en pitäisi", kriitikko kirjoitti. Myös Digital Spy antoi albumille viisi tähteä kirjoittaen: "Kaiken kaikkiaan, Heaven on upea debyytti, joka on kaukana mistään rajoja rikkovasta mutta pysyy alueella, jonka osaa parhaiten." The Independentin Andy Gill kirjoitti: "Todennäköisyyslakien mukaan kykyjenetsintäohjelman kuuluu tuottaa vähintään yksi aito lahjakkuus joka kymmenes vuosi, ja Rebecca Ferguson on epäilemättä se."
The Independent ja New York Daily News vertasivat Fergusonia Adeleen.

### Arvostelut
*Daily Express: 
*Digital Spy: 
*Evening Standard: 
*Newsround: 
*The Daily Telegraph: 
*The Guardian: 
*The Independent: 
*New York Daily News: 
*The Observer: 

## Kappaleet

## Listasijoitukset

### Myynti

## Lähteet
Screen Actors Guild Awards 2009

**[[Screen Actors Guild -palkinto|Screen Actors Guild Awards]] 2009**

23. tammikuuta 2009

----
Elokuva: 
Näyttelijäkokoonpano: ***[[Slummien miljonääri]]***
Miespääosa: **[[Sean Penn]]**
Naispääosa: **[[Meryl Streep]]**
----
Draamasarja: 
Näyttelijäkokoonpano: **[[Mad Men]]**
Miespääosa: **[[Hugh Laurie]]**
Naispääosa: **[[Sally Field]]**
----
Komediasarja: 
Näyttelijäkokoonpano: **[[30 Rock]]**
Miespääosa: **[[Alec Baldwin]]**
Naispääosa: **[[Tina Fey]]**
----
Eniten ehdokkuuksia:
Elokuva: *[[Doubt – Epäilys]]* (5)
TV: *[[Boston Legal]]*, *[[Ratkaisija]]*, *[[John Adams (televisiosarja)|John Adams]]*, *[[Mad Men]]*, *[[30 Rock]]* (3)
----
Eniten palkintoja:
Elokuva: *[[Yön ritari]]* (2)
TV: *[[30 Rock]]* (3)

**Screen Actors Guild Awards 2009** oli järjestyksessään 15. SAG-palkintogaala, jossa yhdysvaltalainen Screen Actors Guild -ammattilitto jakoi palkinnot näyttelijöille roolisuorituksista vuoden 2008 elokuvissa ja televisio-ohjelmissa. Gaala järjestettiin Shrine Auditoriumissa, Los Angelesissa, Kaliforniassa, Yhdysvalloissa 25. tammikuuta 2009. 

## Voittajat ja ehdokkaat
Voittajat on listattu ensimmäisenä ja **lihavoitu**.

### [[Screen Actors Guild Life Achievement Award]]
* **[[James Earl Jones]]**
### Elokuvat

### Televisio

## Katso myös
* Oscar-gaala 2009
* Golden Globe -gaala 2009

## Lähteet

## Aiheesta muualla

* SAG Awardsin viralliset sivut
Musta Hevonen (olut)

**Musta Hevonen** on suomalaisen Sinebrychoffin panimoyhtiön olutmerkki, jota on ollut saatavana neljänä eri ajanjaksona, aina hieman erilaisena tuotekonseptina.

Alun perin Musta Hevonen oli vaalea lager, joka pysyi markkinoilla kymmenisen vuotta alkaen vuodesta 1972. Vuosina 1997–2000 se oli merkkinä tummalle hanaoluelle, joka löytyi parinsadan olutravintolan valikoimista. Olutasiantuntijoiden hyvistä arvioista huolimatta hanke jäi lyhytaikaiseksi. Vuonna 2003 Musta Hevonen oli jonkin aikaa niin sanottu halpaolutmerkki, joka oli saatavana vain K-kaupoista. Neljännen kerran Musta Hevonen tuotiin markkinoille vuoden 2012 tammikuussa, nyt muita suomalaisia keskioluita vähemmän alkoholia (4,0 %) sisältävänä, alumiinitölkkeihin pakattuna tummana ja vaaleana lagerina.

## Historiaa
Mustaa Hevosta alettiin panna Sinebrychoffin juuri itselleen ostamassa Porin oluttehtaassa 1972. Saman yrityksen Koff oli tuolloin keskioluiden markkinajohtaja, mutta oluiden menekki oli vuoden 1969 alusta voimaan tulleen keskiolutlain myötä voimakkaassa kasvussa, ja Sinebrychoff pyrki lisäämään markkinaosuuttaan tuomalla saataville uuden olutmerkin.

Muita lagereita vaaleamman Mustan Hevosen kehitti Porin Oluen panimomestari Georg Orlow. Sitä varten kehitettiin oma vaaleampi mallas, joka kuivattiin matalammassa lämpötilassa. 

Mustan Hevosen nimen ja alkuperäisen graafisen ilmeen suunnitteli mainosgraafikko Pekka Nissinen Turkama & Kumppanit -mainostoimistossa. Uuden oluen nimi herätti aluksi kummastusta ja hilpeyttä, ja sen etiketin väritys oli täysin poikkeava olutpakkausten tiukasta perinteestä, jossa ainoat sallitut värit olivat kulta, punainen, vihreä ja sininen. Mustan Hevosen etiketti oli šakkimaisen mustavalkoinen, lisänä hieman kultaa.

Suosioon noussutta Mustaa Hevosta valmistettiin Porin panimon lisäksi myös Sinebrychoffin silloisella Hietalahden panimolla Helsingissä.
1970-luvun lopulla Mustaa Hevosta myytiin sini-oranssissa tölkissä, jonka kuvituksena käytettiin tv-sarjan *Mustaa oritta* muistuttavaa lämminverihevosta. Suosio kuitenkin hiipui, ja Musta Hevonen katosi ensimmäisen kerran markkinoilta 1970- ja 1980-lukujen vaihteen tienoilla.

## Lähteet
Robert Lee

**Robert Lee** on seuraavien henkilöiden nimi:

* Robert Edward Lee, yhdysvaltalainen sotilas
* Robert Martin ”Rob” Lee, englantilainen jalkapalloilija
* Robert Lee Satcher, Jr., yhdysvaltalainen avaruuslentäjä.
A Definite Maybe

**A Definite Maybe** on suomalaisyhtye Indican kappale heidän järjestyksessään seitsemänneltä, *[[Shine (Indican albumi)|Shine]]* -nimiseltä studioalbumilta. Nuclear Blast julkaisi kappaleen albumin ensimmäisenä singlenä 6. joulukuuta 2013. 

Kappaleen lyriikkavideo julkaistiin yhtyeen kanavalla videopalvelu YouTubessa 20. tammikuuta 2014. Kuten edeltänyt single "Älä kanna pelkoa", tämä single ei myöskään noussut listoille.

## Kappaleet
#

## Lähteet
What Is Life

**What Is Life** on saksalaisyhtye Sash!:n kappale heidän viidenneltä, Life Is A Beach-studioalbumilta. Sen julkaisi Tokapi Recordings albumin ensimmäisenä singlenä 2. marraskuuta 2012. Kappaleelle on tehty myös musiikkivideo, joka julkaistiin videopalvelu YouTubessa 27. syyskuuta 2012.

## Kappaleet
**Digitaalinen lataus**
# 
# 
# 
# 
# 
# 
# 

## Lähteet
Kalsu

**Kalsu** on kylä Forssassa Kanta-Hämeessä. Kalsu sijaitsee Forssan keskustaajamasta katsoen luoteeseen lähellä Jokioisten kunnan rajaa. Kylän eteläpuolella on Vieremän kaupunginosa ja länsipuolella Jokioisissa sijaitseva Latovainio. Kalsun itäpuolella on Forssaan kuuluva Lempään kulmakunta ja pohjoisessa Forssaan liitetty entisen Koijärven kunnan alue.

Kalsuun on tieyhteys lännestä valtatieltä 2 ja kaakosta seututieltä 284 erkanee Kalsuun johtava tie Parkkiaron kohdalla. Sotien jälkeen Kalsuun muutti paljon siirtoväkeä luovutetusta Karjalasta.

Kalsun kansakoulu oli toiminnassa ainakin vielä vuonna 1966.

## Lähteet
Echo (Lylloon kappale)

**Echo** on ranskalaisartisti Lylloon kappale, joka sisältää myös Jessy Matadorin laulua. Sen julkaisi Lyprod Records digitaalisesti ladattavana singlenä 4. syyskuuta 2013. Kappaleelle on tehty musiikkivideo, joka julkaistiin videopalvelu YouTubessa 25. lokakuuta 2013. Kappale ei päässyt lainkaan listoille.

## Kappaleet

**Digitaalinen single**
#
#

**Digitaaliset remixit**

#
#
#

## Lähteet
If You Were with Me Now

"**If You Were with Me Now**" on Kylie Minoguen ja Keith Washingtonin duetto ja se julkaistiin 21. lokakuuta 1991. Kappale on toinen single Minoguen albumilta *[[Let's Get to It]]* (1991). Kappaleen kirjoittivat Minogue, Washington, Mike Stock ja Pete Waterman.

## Kappaleet
;CD single
# "If You Were with Me Now" – 3:11
# "I Guess I Like It like That" – 5:59
# "If You Were with Me Now" (Extended) – 5:11

;Australialainen CD single
# "If You Were with Me Now" – 3:11
# "I Guess I Like It Like That" (Edit) – 3:42
# "I Guess I Like It Like That" – 6:00

;Brittiläinen vinyylisingle
# "If You Were with Me Now" (Extended) – 5:11
# "I Guess I Like It Like That" – 6:00

;Australialainen 12" single
# "I Guess I Like It Like That" – 6:00
# "I Guess I Like It Like That" (Edit) – 3:30
# "If You Were with Me Now" – 3:11

## Esitykset konserteissa
* Let's Get to It Tour

## Listasijoitukset

## Lähteet

## Aiheesta muualla
* Kylie Minoguen virallinen sivusto
Walter Ahlö

**Walter Johannes Ahlö**, sukunimi vuoteen 1921 *Mattson* (15. huhtikuuta 1907 Pietarsaari – 19. joulukuuta 1984 Pietarsaari) oli suomenruotsalainen kirjailija.

Ahlön vanhemmat olivat Viktor Mattsson ja Maria Andersson. Hän kävi kansakoulun ja oli sitten merimiehenä 1925–1930. Ahlö toimi liikemiehenä Pietarsaaressa vuodesta 1932 lähtien. 

Ahlö julkaisi kuusi romaania, runokokoelman *Vandring genom livet* ja muistelmateoksen *Jordnära verklighet*.

## Teoksia
* *En sjömans liv*. Jakobstads tryckeri & tidnings, Jakobstad 1964
* *På måfå runt jorden*. Hembygds-förlaget 1967
* *Tidlös förtröstan*. Jakobstads tryckeri & tidnings, Jakobstad 1971
* *Tillfällets skickelse*. Jakobstads tryckeri & tidnings, Jakobstad 1973
* *I ovisshetens ledband*. Författarnas andelslag, Jakobstad 1975
* *Grusade förhoppningar*. Jakobstads tryckeri & tidnings, Jakobstad 1977
* *Vandring genom livet* : dikter av Walter Ahlö. Jakobstads tryckeri, Jakobstad 1980
* *Jordnära verklighet*. Jakobstads tryckeri, Jakobstad 1982

## Lähteet
* 
* Svenskösterbottniska författare : Walter Ahlö 
* Kirjasampo : Walter Ahlö
* Svenskt författarlexikon 5. 1961-1965 (Projekt Runeberg)

### Viitteet
Defuse (albumi)

**Defuse** on suomalaisen samannimisen yhtyeen esikoisalbumi, joka julkaistiin 1. maaliskuuta 2006.

## Kappaleet
# 
# 
# 
# 
# 
# 	
# 	
# 
# 
# 
# 

## Kokoonpano
* Jani "Hylzy" Hyvärinen – laulu
* Tero Karjalainen – basso
* Timo Hämäläinen – kitara
* Arto Ahonen – kitara
* Jerkko Tapaninen – rummut

## Arvostelut
* Imperiumi.net: 
* Lammaszine: *neutraali*
* Soundi: 

## Lähteet

## Aiheesta muualla
* ''Defuse'' discogs.com -sivustolla
Mývatn

**Mývatn** on matala, mutta 37 neliökilometrin laajuinen järvi Islannin pohjoisosassa lähellä Krafla-tulivuorta. Järvellä ja sitä ympäröivällä kosteikkoalueella elää paljon vesilintuja, varsinkin sorsia.

Järven nimi tarkoittaa islanniksi ”sääskijärveä” (*mý* ja *vatn*).

## Lähteet

## Aiheesta muualla
Bomarsundin linnanseurakunta

**Bomarsundin linnanseurakunta** eli **Skarpansin linnanseurakunta** oli 1842–1854 Ahvenanmaan Skarpansissa toiminut seurakunta. Venäjä alkoi rakentaa Sundin seurakunnan alueelle 1832 linnoitettua sotilasleiriä. Bomarsundin linnoituksen evankelis-luterilaisia sotilaita ja heidän perheitään varten palkattiin oma saarnaaja 9. huhtikuuta 1842 annetulla keisarillisen majesteetin käskykirjeellä. Seurakunta sai oman väliaikaisen kirkon 1844, kun erääseen linnoituksen holvaukseen sisustettiin jumalanpalvelustila. Englantilaiset ja ranskalaiset sotalaivat tuhosivat linnoituksen Krimin sodassa 1854. Rauhanteossa Venäjä suostui luopumaan linnan korjaamisesta, minkä yhtenä seurauksena oli väliaikaisen seurakunnan lakkauttaminen.

Seurakunnan saarnaajana toimi 1842–1851 Henrik Johan Hjorth ja 1851–1854 Karl Gustaf Lindström. Lindström työskenteli aluksi virkaa toimittavana saarnaajana ja 1854 hänen virkansa lakkautettiin. Vuonna 1847 seurakunnassa oli virkaa toimittavana saarnaajana ylimääräinen pappi, jonka nimi oli Johan Josef Fogelberg.

## Lähteet
Kuulantyöntö olympialaisissa

**[[Kuulantyöntö]]** on kuulunut olympialaisten lajivalikoimaan ensimmäisistä nykyaikaisista olympialaisista lähtien. Naisten kuulantyöntö tuli olympialaisten ohjelmaan vuonna 1948.

## Mitalitaulukot
### Miehet

### Naiset

## Molempien käsien kuulantyöntö
Vuoden 1912 olympialaisissa kuulantyönnössä oli kaksi kilpailutapahtumaa, kun olympiamitalit ratkaistiin myös molempien käsien kuulantyönnössä. Kilpailussa laskettiin yhteen vasemmalla ja oikealla kädellä työnnetyn kuulan parhaat tulokset. Kilpailumuoto oli olympiaohjelmassa vain kerran.

## Lähteet
Leivinuuniraha

**Leivinuunirahat** eli **leivinuunirahavero** oli Ruotsissa ja Suomessa 1622–1747 käytössä ollut vero. Leivinuunirahoja suoritettiin kaupungeissa oikeudesta käyttää leivinuunia. Sitä joutui maksamaan jokainen talous, mutta sen suuruus vaihteli säädyn ja varallisuuden perusteella määrätyn taksan mukaan. Kun leivinuunirahat poistettiin 1747, niiden sijaan alettiin samana vuonna kantaa kotitarveaksiisia, jota joutui maksamaan kaupunkeihin tuodusta viljasta. Eino E. Suolahti mainitsee, että leivinuunirahat oli suoritettava kaupungissa olevien leivinuunien luvun perusteella. Vuonna 1624 helsinkiläiset maksoivat tätä veroa yhteensä 43 talaria ja porvoolaiset 70 talaria.

## Lähteet
André Akkari

**André Akkari** (s. 28. joulukuuta 1974 São Paulo, Brasilia) on brasilialainen pokeriammattilainen. Hän pelaa PokerStarsilla nimimerkillä **Aakkari** Team PokerStars Pro -jäsenenä. Hän voitti vuoden 2011 World Series of Poker $1,500 No-Limit Hold’em -turnauksen. Hän työskenteli aiemmin ohjelmistoyrityksessä ja teki animaatioita yritysten internetsivuille.

## Lähteet

## Aiheesta muualla
* 
* Viralliset kotisivut
* André Akkari The Hendon Mob tietokannassa
Casualties of Cool

**Casualties of Cool** on saman nimisen country rock -yhtyeen esikoisalbumi. Yhtye koostuu kanadalaisista muusikoista, Devin Townsendistä sekä Ché Aimee Dorvalista. Albumin tuotantokulut katettiin osittain joukkorahoituksena PledgeMusicin kautta, ja se julkaistiin 14. toukokuuta 2014. 

## Tausta
Henkilökohtaisessa blogissaan Townsend on kommentoinut albumia seuraavasti:

Albumin kappalelistaus julkistettiin 14. lokakuuta 2013.

## Kappaleet
#
#
#
#
#
#
#
#
#
#
#
#
#
#
#

**Deluxe Edition CD 2**
#Ghost Wives
#Drained
#Dig For Gold
#Dead Eyes
#Drench
#Mend
#Where You've Been
#Gone is Gone
#Fight
#Glass World
#Aquarius
#Perspective
#Moonshine

## Muusikot
* Devin Townsend – kitara, laulu, kosketinsoitin
* Ché Aimee Dorval – laulu
* Morgan Ågren – rummut
* Randy Slaugh – jousisovitukset, äänittäjä

## Arvostelut
* Sputnik Music: 
* Ultimate-guitar.com: 7.7/10

## Lähteet
Frances (elokuva)

**Frances** on Graeme Cliffordin ohjaama yhdysvaltalainen elämäkerrallinen draamaelokuva vuodelta 1982. Näyttelijä Frances Farmerista kertovan elokuvan nimiroolissa on Jessica Lange ja muissa päärooleissa Kim Stanley ja Sam Shepard. *Frances* oli ohjaaja Cliffordin ensimmäinen pitkän elokuvan ohjaus. John Barry sävelsi elokuvaan musiikin.

*Francesin* käsikirjoituksen laativat Eric Bergren, Christopher De Vore ja Nicholas Kazan, jonka isä Elia Kazan työskenteli Frances Farmerin kanssa monissa näytelmissä. Käsikirjoitus pohjautuu William Arnoldin *[[Shadowland]]iin* (1978), joka on puolifiktiivinen Farmerin elämäkerta.

## Juoni
Vaalea ja kaunis Frances Farmer nousee maineeseen älykkäänä nuorena naisena ja hänestä tuleekin yksi elokuvateollisuuden kirkkaimmista tähdistä 1930-luvun Hollywoodissa. Frances kuitenkin kieltäytyy ryhtymästä elokuvayhtiöiden sätkynukeksi pelkän ulkonäkönsä voimalla. Hollywood vastaa Farmerille alkamalla boikotoida häntä.

Frances vajoaa huume- ja alkoholikierteeseen, ja hänen herkkä mielensä murtuu. Hän joutuu dominoivan äitinsä huostaan ja nöyryytettäväksi myös psykiatrisessa sairaalassa muun muassa sähköshokkiterapialla ja lobotomialla.

## Näyttelijät

## Tuotanto
Monet näyttelijät olivat ehdolla Frances Farmerin rooliin, kuten Anne Archer, Susan Blakely, Blythe Danner, Susan Dey, Patty Duke, Mia Farrow, Sally Field, Jane Fonda, Goldie Hawn, Diane Keaton, Liza Minnelli, Susan Sarandon, Cybill Shepherd, Sissy Spacek, Meryl Streep, Natalie Wood ja Tuesday Weld. Kim Hunter ja Celeste Holm olivat ehdolla Lillian Farmerin rooliin.

*Frances* kuvattiin syksyllä vuonna 1981. Elokuva kuvattiin Technicolor-elokuvausmenetelmällä Kalifornian Los Angelesissa, Santa Claritassa ja Santa Anassa sekä Washingtonin Seattlessa noin 8 miljoonan dollarin budjetilla.

Jessica Lange ja Sam Shepard tapasivat elokuvan kuvauksien aikana. Lange ja Shepard olivat yhdessä melkein kolmekymmentä vuotta vuoteen 2010 asti, ja he saivat kaksi lasta.

## Julkaisu ja vastaanotto
*Frances* sai ensi-iltansa kotimaassaan Yhdysvalloissa 3. joulukuuta vuonna 1982. Elokuvaa levitettiin Yhdysvalloissa vain rajoitetusti. Suomeen elokuva saapui elokuvateattereihin 29. heinäkuuta vuonna 1983. Universal Pictures toimi elokuvan levittäjänä Yhdysvalloissa vuonna 1982. *Frances* tuotti Yhdysvalloissa noin 5 miljoonaa dollaria.

Rotten Tomatoes -sivustolla elokuvalla on "tuore" 93 prosentin arvosana, joka perustuu viiteentoista arvosteluun. Ainoastaan yksi arvostelu on negatiivinen. Melkein 3 500 arvionsa tehdystä käyttäjästä 78 prosenttia piti elokuvasta. Etenkin Jessica Lange sai roolisuorituksestaan kriitikoilta ylistävät arvostelut. Vuonna 2006 Langen roolisuoritus Frances Farmerina sai sijoituksekseen 85. *[[Premiere (aikakauslehti)|Premiere]]*-aikakauslehden listalla *100 suurinta roolisuoritusta kautta aikojen*.

## Palkinnot ja palkintoehdokkuudet

## Muut julkaisut
*Frances* on julkaistu moneen otteeseen VHS:lle ja DVD:lle. Viimeisin DVD-julkaisu julkaistiin 2. maaliskuuta vuonna 2010, ja sitä ennen muun muassa vuosina 1999, 2002 ja 2004.

## Lähteet

## Aiheesta muualla
* 
*
Screen Actors Guild Awards 2008

**[[Screen Actors Guild -palkinto|Screen Actors Guild Awards]] 2008**

27. tammikuuta 2008

----
Elokuva: 
Näyttelijäkokoonpano: ***[[Menetetty maa]]***
Miespääosa: **[[Daniel Day-Lewis]]**
Naispääosa: **[[Julie Christie]]**
----
Draamasarja: 
Näyttelijäkokoonpano: **[[Sopranos]]**
Miespääosa: **[[James Gandolfini]]**
Naispääosa: **[[Edie Falco]]**
----
Komediasarja: 
Näyttelijäkokoonpano: **[[Konttori (yhdysvaltalainen televisiosarja)|Konttori]]**
Miespääosa: **[[Alec Baldwin]]**
Naispääosa: **[[Tina Fey]]**
----
Eniten ehdokkuuksia:
Elokuva: *[[Erämaan armoille (elokuva)|Erämaan armoille]]* (4)
TV: *[[Sopranos]]*, *[[30 Rock]]* ja *[[Ruma Betty]]* (3)
----
Eniten palkintoja:
Elokuva: *[[Menetetty maa]]* (2)
TV: *[[Sopranos]]* (3)

**Screen Actors Guild Awards 2008** oli järjestyksessään 14. SAG-palkintogaala, jossa yhdysvaltalainen Screen Actors Guild -ammattilitto jakoi näyttelijöille palkintoja roolisuorituksista vuoden 2007 elokuvissa ja televisio-ohjelmissa. Gaala järjestettiin Shrine Auditoriumissa, Los Angelesissa, Kaliforniassa 27. tammikuuta 2008. 

## Voittajat ja ehdokkaat
Voittajat on listattu ensimmäisenä ja **lihavoitu**.

### [[Screen Actors Guild Life Achievement Award]]
* **[[Charles Durning]]**
### Elokuvat

### Televisio

## Katso myös
* Oscar-gaala 2008
* Golden Globe -gaala 2008

## Lähteet

## Aiheesta muualla
* SAG Awardsin viralliset sivut
Rebecca Fergusonin diskografia

Tämä on englantilaisen laulaja-lauluntekijä **[[Rebecca Ferguson]]in [[diskografia]]**. Hän nousi kuuluisuuteen sijoituttuaan toiseksi brittiläisessä *[[The X Factor (Iso-Britannia)|The X Factor]]* -kykyjenetsintäohjelmassa vuonna 2010. Ohjelman jälkeen hän solmi levytyssopimuksen Syco Musicin ja Epic Recordsin kanssa Isossa-Britanniassa. 

Uransa aikana Ferguson on julkaissut muun muassa 2 studioalbumia, joista viimeisin on vuodelta 2013. Molemmat studioalbumit ovat saaneet musiikkikriitikoilta paljon myönteistä palautetta, ja niitä on myyty yhteensä maailmanlaajuisesti yli 1 000 000 kappaletta

## Albumit
### Studioalbumit

## Singlet

## EP:t

## Musiikkivideot

## Lähteet
Kaliningradin ydinvoimala

**Kaliningradin ydinvoimalaitos** (, viralliselta hankenimeltään ) on Venäjän Kaliningradin alueelle rakenteilla oleva ydinvoimalaitos. Voimalaitosta rakennuttaa Venäjän valtion Rosenergoatom-osakeyhtiö.  
Voimalaitokseen on suunniteltu kaksi reaktoriyksikköä. Rakentajan tavoitteena oli saada ensimmäinen, 1&nbsp;200 megawatin VVER 1200 -tyyppistä reaktoria käyttävä voimalayksikkö valmiiksi vuonna 2018 ja toinen vuonna 2021.

Kesäkuussa 2013 rakennushanke pysäytettiin kuitenkin joksikin aikaa uudelleensuunnittelua varten.

Voimalaitosta rakennetaan linnuntietä noin 14 kilometriä Kaliningradin alueen Nemanin kaupungin kaakkoispuolelle ja noin 5,5 kilometriä Niemenjoen eteläisen sivuhaaran Šešupen () eteläpuolelle. Voimalasta on Liettuan rajalle (Niemenjoki) noin 10 kilometriä ja Puolan rajalle runsas 65 kilometriä. Aluekeskus Kaliningradiin on linnuntietä noin 110 kilometrin matka.

## Lähteet

## Aiheesta muualla
*AO Baltiskaja AES (atomivoimalan kotisivusto)   (baltaes.ru)
*Baltiskaja AES   (atomic-energy.ru)
*Kaliningradin ydinvoimalasuunnitelma kohtaa vastustusta (9/2009) (yle.fi)
Vigorous and Liberating Death

__NOTOC__
**Vigorous and Liberating Death** on Impaled Nazarenen kahdestoista studioalbumi, joka julkaistiin 14. huhtikuuta 2014.

Albumi on edeltäjiään black metal -vaikutteisempi.

## Kappaleet
#
#
#
#
#
#
#
#
#
#
#
#
#

## Kokoonpano
* Sluti666 – laulu
* Tomi UG Ullgren – kitara
* Arc v 666 – bassokitara
* Repe Misanthrope – rummut

### Tuotanto
* Tero "Max" Kostermaa – äänittäjä, miksaaja
* Mika Jussila – masteroija (Finnvox)
* Taneli Jarva – grafiikka

## Arvostelut
* The Metal Forge: 
* Metal Hammer: 
* Metal Observer: 
* Metal Temple: 

## Lähteet

## Aiheesta muualla
* 
*
Kiekonheitto olympialaisissa

**[[Kiekonheitto]]** on kuulunut olympialaisten lajivalikoimaan ensimmäisistä nykyaikaisista olympialaisista lähtien. Naisten kiekonheitto tuli olympialaisten ohjelmaan vuonna 1928. Lajin menestynein olympiaurheilija on yhdysvaltalainen Al Oerter, hän voitti neljä perättäistä olympiakultaa vuosina 1956–1968.

## Mitalitaulukot
### Miehet

### Naiset

## Antiikin kiekonheitto
Vuonna 1908 olympialaisissa ratkaistiin kiekonheiton olympiamitalit myös antiikin kiekonheitossa. Tapahtuma oli virallisissa olympialaisissa vain kerran. Lisäksi se oli kilpailutapahtumana 1906 väliolympialaisissa.

## Molempien käsien kiekonheitto
Vuoden 1912 olympialaisissa kiekonheitossa oli kaksi kilpailutapahtumaa, kun olympiamitalit ratkaistiin myös molempien käsien kiekonheitossa. Kilpailussa laskettiin yhteen vasemmalla ja oikealla kädellä heitetyn kiekon parhaat tulokset. Kilpailumuoto oli olympiaohjelmassa vain kerran.

## Lähteet
Screen Actors Guild Awards 2007

**[[Screen Actors Guild Awards|Screen Actors Guild Award]]s 2007**

28. tammikuuta 2007

----
Elokuva: 
Näyttelijäkokoonpano: ***[[Little Miss Sunshine]]***
Miespääosa: **[[Forest Whitaker]]**
Naispääosa: **[[Helen Mirren]]**
----
Draamasarja: 
Näyttelijäkokoonpano: ***[[Greyn anatomia]]***
Miespääosa: **[[Hugh Laurie]]**
Naispääosa: **[[Chandra Wilson]]**
----
Komediasarja: 
Näyttelijäkokoonpano: ***[[Konttori (yhdysvaltalainen televisiosarja)|Konttori]]***
Miespääosa: **[[Alec Baldwin]]**
Naispääosa: **[[America Ferrera]]**
----
Eniten ehdokkuuksia:
Elokuva: *[[Babel (elokuva)|Babel]]*, *[[Dreamgirls (elokuva)|Dreamgirls]]* ja *[[Little Miss Sunshine]]* (3)
TV: *[[Sopranos]]* ja *[[Broken Trail]]* (3)
----
Eniten palkintoja:
Elokuva: *[[Dreamgirls (elokuva)|Dreamgirls]]* (2)
TV: *[[Elizabeth I (televisiosarja)|Elizabeth I]]* ja *[[Greyn anatomia]]* (2)

**Screen Actors Guild Awards 2007** oli järjestyksessään 13. SAG-palkintogaala, jossa yhdysvaltalainen Screen Actors Guild -ammattilitto jakoi palkinnot näyttelijöille roolisuorituksistaan vuoden 2006 elokuvissa ja televisio-ohjelmissa. Gaala järjestettiin Shrine Auditoriumissa, Los Angelesissa, Kaliforniassa, Yhdysvalloissa 28. tammikuuta 2007. 

## Voittajat ja ehdokkaat
Voittajat on listattu ensimmäisenä ja **lihavoitu**.

### [[Screen Actors Guild Life Achievement Award]]
* **[[Julie Andrews]]**
### Elokuvat

### Televisio

## Katso myös
* Oscar-gaala 2007
* Golden Globe -gaala 2007

## Lähteet

## Aiheesta muualla
* SAG Awardsin viralliset sivut
Kolme sydäntä

**Kolme sydäntä** () on Bruce Beresfordin ohjaama yhdysvaltalainen mustan komedian elokuva, joka sai ensi-iltansa vuonna 1986. Mustan komedian pääosissa ovat Diane Keaton, Jessica Lange ja Sissy Spacek.

*Kolme sydäntä* perustuu Beth Henleyn samannimiseen näytelmään *[[Crimes of the Heart]]* (1981), joka voitti draaman Pulitzer-palkinnon. Henley näytelmänsä pohjalta laati myös elokuvan käsikirjoituksen.

## Juoni

*Kolme sydäntä* kertoo Magrathin siskoksista – Lennystä (Diane Keaton), Megistä (Jessica Lange) ja Babesta (Sissy Spacek) – jotka kokoontuvat takaisin yhteen kotitaloonsa Mississippin Hazlehurstiin oltuaan kauan erossa toisistaan muistelemaan menneitä ja setvimään heidän yhteistä ongelmaansa – miessuhteitaan. Kolmekymppinen Lenny potee ikäkriisiä eikä hänellä ole koskaan ollut miestä ja onkin jäämässä vanhaksipiiaksi. Laulajana toimiva Meg palaa maitojunalla Hollywoodista jätettyään miehensä ja äkillisesti loppuneen uransa takia saatuaan hermoromahduksen. Kolmikon nuorimmainen, kuriton ja impulsiivinen Babe, on juuri ampunut petollisen aviomiehensä. Heidän jälleennäkemisensä saa aikaan paljon iloa, mutta myös paljon henkistä jännitettä.

## Näyttelijät

## Tuotanto
Alkuperäinen Broadway-tuotanto *[[Crimes of the Heart]]* avattiin John Golden Theaterissa New Yorkissa 4. helmikuuta vuonna 1981, ja sitä esitettiin yhteensä 535 esitystä. Näytelmä oli ehdokkaana parhaan näytelmän Tony-palkintoon vuonna 1982.

*Kolme sydäntä* kuvattiin kevätkesän aikaan Technicolor-elokuvausmenetelmällä monissa Pohjois-Carolinan osissa, kuten Wilmingtonissa, Winnabow’ssa, Caswell Beachilla ja Southportissa noin 20 miljoonan dollarin budjetilla. De Laurentiis Entertainment Group toimi elokuvan tuotantoyhtiönä ja levittäjänä.

Jessica Lange oli raskaana kuvauksien aikaan.

## Julkaisu ja vastaanotto
*Kolme sydäntä* sai ensi-iltansa kotimaassaan Yhdysvalloissa 12. joulukuuta vuonna 1986 246:ssa elokuvateatterissa. Elokuva tuotti 1 402 921 dollaria avausviikonloppunaan. *Kolme sydäntä* oli kaupallinen menestys tuottaen ainoastaan Yhdysvalloissa ja Kanadassa noin 23 miljoonaa dollaria. Suomessa elokuva sai ensi-illan 9. lokakuuta vuonna 1987.

*Kolme sydäntä* sai positiivisia arvosteluja kriitikoiden keskuudessa. Elokuvalla on Rotten Tomatoes -sivustolla "tuore" 81 prosentin arvosana, joka perustuu kahteenkymmeneenyhteen arvosteluun, joista neljä ovat negatiivisia.

### Muut julkaisut
*Kolme sydäntä* on julkaistu VHS:lle että DVD:lle. DVD-julkaisuja on julkaistu kolme kappaletta: Momentum Picturesin julkaisu vuodelta 2003, 20th Century Foxin julkaisu vuodelta 2004 ja Trinityn julkaisu vuodelta 2006.

## Palkinnot ja palkintoehdokkuudet

## Lähteet

## Aiheesta muualla
* 
* 
* 
* ''Kolme sydäntä'' TCM Movie Databasessa 
* ''Kolme sydäntä'' Rotten Tomatoesin sivuilla 
* ''Kolme sydäntä'' Box Office Mojossa
Screen Actors Guild Awards 2006

**[[Screen Actors Guild -palkinto|Screen Actors Guild Awards]] 2006**

29. tammikuuta 2006

----
Elokuva: 
Näyttelijäkokoonpano: ***[[Crash (vuoden 2004 elokuva)|Crash]]***
Miespääosa: **[[Philip Seymour Hoffman]]**
Naispääosa: **[[Reese Witherspoon]]**
----
Draamasarja: 
Näyttelijäkokoonpano: **[[Lost]]**
Miespääosa: **[[Kiefer Sutherland]]**
Naispääosa: **[[Sandra Oh]]**
----
Komediasarja: 
Näyttelijäkokoonpano: **[[Täydelliset naiset]]**
Miespääosa: **[[Sean Hayes]]**
Naispääosa: **[[Felicity Huffman]]**
----
Eniten ehdokkuuksia:
Elokuva: *[[Brokeback Mountain]]* (4)
TV: *[[Empire Falls (televisiosarja)|Empire Falls]]* ja *[[Boston Legal]]* (4)
----
Eniten palkintoja:
TV: *[[Täydelliset naiset]]* (2)

**Screen Actors Guild Awards 2006** oli järjestyksessään 12. SAG-palkintogaala, jossa yhdysvaltalainen Screen Actors Guild -ammattilitto jakoi palkinnot näyttelijöille roolisuorituksista vuoden 2005 elokuvissa ja televisio-ohjelmissa. Gaala järjestettiin Shrine Auditoriumissa, Los Angelesissa, Kaliforniassa, Yhdysvalloissa 29. tammikuuta 2006. 

## Voittajat ja ehdokkaat
Voittajat on listattu ensimmäisenä ja **lihavoitu**.

### [[Screen Actors Guild Life Achievement Award]]
* **[[Shirley Temple Black]]**
### Elokuvat

### Televisio

## Katso myös
* Oscar-gaala 2006
* Golden Globe-gaala 2006

## Lähteet

## Aiheesta muualla
* SAG Awardsin viralliset sivut
Åsa Zanon

**Åsa Torborg Arnevi Zanon** (7. elokuuta 1907 Helsinki – 18. kesäkuuta 1989) oli suomalainen toimittaja ja ruotsin kielellä kirjoittanut kirjailija.

## Teoksia
* *Jag följer dig*. Schildt, Helsingfors 1947

## Lähteet
* 
* Kirjasampo : Åsa Zanon
* Svenskt författarlexikon 2. 1941–1950 (Projekt Runeberg)

### Viitteet
Astravetsin ydinvoimalaitos

**Astravetsin ydinvoimalaitos** tai viralliselta hankenimeltään **Valko-Venäjän ydinvoimalaitos** (, ) sijaitsee Valko-Venäjän Hrodnan alueen Astravetsin piirissä 18&nbsp;km kaupungista sekä vain 50&nbsp;km:n päässä Liettuan pääkaupungista Vilnasta.

Ydinvoimalan päätoimittaja on Venäjän Rosatom-valtionkonserniin kuuluva Atomstroieksport (ЗАО "Атомстройэкспорт) ja tilaajana Valko-Venäjän valtion unitaarinen yritys ydinvoimalan rakentamisen johtamiseksi (ГУ "Дирекция строительства атомной электростанции" (ГУ "ДСАЭ"), Direktsija stroitelstva atomnoi elektrostantsii, GU DSAE).

Astravets on Valko-Venäjän ensimmäinen ydinvoimala. Se liittyy maan energiastrategiaan, jolla tavoitellaan energiaomavaraisuuden kasvattamista sekä maakaasun ja energian tuonnin vähentämistä Venäjältä. Energiastrategiaansa liittyen maa pyrkii rakentamaan myös 1&nbsp;000&nbsp;MW:n tehoisen kivihiilivoimalan, noin 300&nbsp;MW:n edestä tuulivoimaloita ja neljä vesivoimalaa yhteisteholtaan 120&nbsp;MW.

## Reaktorit

Ydinvoimalassa on seuraavat reaktorit:

Rakentajan alkuperäisenä tavoitteena tavoitteena oli saada ensimmäinen, 1&nbsp;194 megawatin VVER V-491 -tyyppistä reaktoria käyttävä voimalayksikkö käyttöön vuonna 2018 ja toinen vuonna 2021. Sittemmin aikataulu venyi, ja ensimmäinen yksikkö alkoi tuottaa sähköä marraskuussa 2020 ja toinen toukokuussa 2023.

## Historia
Valko-Venäjän presidentti hyväksyi virallisesti maaliskuussa 2011 uuden 2,4&nbsp;GW:n ydinvoimalan rakentamisen Astravetsiin. Varsinainen rakentamissopimus allekirjoitettiin heinäkuussa 2012. Tavoitteena oli saada ensimmäinen 1&nbsp;200&nbsp;MW:n voimalayksikkö tuotantokäyttöön 2018 ja toinen yksikkö 2020. Voimalan sijoituspaikkakunta oli päätetty jo 2008 loppuun mennessä. Osa valmistelevista töistä, kuten tie- ja raideyhteyksien rakentaminen, aloitettiin jo 2010 puolella. Laitos rahoitettiin paljolti venäläisellä lainalla (noin 10 miljardia dollaria), ja toimituksesta vastasi venäläinen Atomstroieksport.

## Kritiikki
Liettua pitää voimalaa uhkana turvallisuudelleen, koska se sijaitsee vain 50 kilometrin päässä Liettuan pääkaupungista Vilnasta. Liettuan ulkoministeri Linas Linkevičius sanoi haastattelussa, että "emme voi luottaa siihen, kun rakentamisessa ei ole mukana riippumattomia valvojia ja instituutioita". Liettua on säätänyt lain, joka kieltää Astravetsissa tuotetun sähkön ostamisen.

## Lähteet

## Aiheesta muualla

* First Belarus reactor under construction (7.11.2013)  (world-nuclear-news.org)
* Belarus Starts Constructing Its First Nuclear Power Plant (11/2013)  (iaea.org)
* Belorusskaja AES (Ostrovetskaja; venäläisen atomiteollisuuden uutisia Astravetsin ydinvoimalasta)   (atomic-energy.ru)
Jouko Alhainen

**Jouko Alhainen** on humppilalainen luontoaktiivi, kurkien tutkija ja luontoyrittäjä, joka rakentaa lintutorneja. Suuri osa Suomen lintutorneista on Alhaisen rakentamia ja suunnittelemia.

Lintutorneja Alhainen rakentaa yrityksensä Taigabird Oy:n kautta, joka on ympäristö-, luonto- ja matkailupalveluihin erikoistunut yritys. Taigabird pyöritti myös Sääksisäätiön Kangasalan Pohtionlammella sijaitsevan Pohtiolammen sääksikeskuksen kahvila- ja luontomatkailutoimintaa ja Humppilassa Taigabirdin Humppilan lohi ja Perhospuisto - kohdetta. 

## Lintutornien rakentaja

Alhainen on rakentanut Suomeen yli sata lintutornia ja suunnitellut kaksi sataa. Hän on rakentanut myös Suomen suurimman lintutornin, Kärjenkallion lintutornin, joka sijaitsee Puurijärven ja Isonsuon kansallispuistossa Kokemäellä. Tämän kahdeksankulmaisen tornin korkeus on 20 metriä ja sisähalkaisija 8,7 metriä.

## Toiminta kurkien parissa

Alhainen on hoitanut loukkaantuneita kurkia 1980-luvulta lähtien yhteensä noin 50 yksilöä. Alhainen hoitaa kurjet pihapiirissään kuntoon ja mahdollisuuksien mukaan palauttaa ne takaisin luontoon ja vapauteen. Pisimpään Alhaisella hoidossa ollut kurki on jo lähes 30-vuotias ”Kookka”, joka jäi orvoksi nuorena menetettyään lentokykynsä. Vuonna 2012 esitettiin Yle TV1:llä ensi kertaa 27-minuuttinen televisiodokumentti *Kurkikuiskaaja*, jossa seurataan lähes vuoden ajan Alhaista ja hänen hoitamiaan kurkia.

Alhainen on myös rengastanut satoja kurkia. Hän on BirdLife Suomen kurkien suojelutoiminnasta vastaavan kurkityöryhmän jäsen. Alhainen on ollut mukana kurkien värirengastuksissa, satelliitti- ja radiolähetinseurannoissa, myös Unkarissa ja Tunisiassa. 1990-luvulla Alhainen oli mukana kansainvälisessä lumikurjen suojelussa Iranissa.

## Luontoaktivisti

Alhainen oli yksi harvoista paikallisista, joka osallistui vuonna 1979 Koijärvi-liikkeen toimintaan. Vuonna 2009 julkaistussa kirjassa *[[Kahleissa Koijärvellä]]*, Alhaista haastatellaan tapahtumista. Sittemmin Alhainen on ollut vahvasti mukana muun muassa Forssan Konikallion liito-oravametsien suojelussa Lounaisen Sisä-Suomen luonnonsuojeluyhdistyksen puheenjohtajana ja erilaisissa kosteikkosuojeluhankkeissa.

## Lähteet

## Aiheesta muualla
* 
* 
*
Finer Feelings

"**Finer Feelings**" on kappale Kylie Minoguen albumilta *[[Let's Get to It]]* (1991). Kappale on albumin neljäs ja viimeinen single ja se julkaistiin 13. huhtikuuta 1992. Kappaleen kirjoittivat ja tuottivat Mike Stock ja Pete Waterman.

## Kappaleet
;CD single
#"Finer Feelings" (Brothers in Rhythm 7" Mix) – 3:47
#"Finer Feelings" (Brothers in Rhythm 12" Mix) – 6:47
#"Finer Feelings" (Original mix/Album version) – 3:55
#"Closer" (The Pleasure Mix)

;7" single
#"Finer Feelings" (Brothers in Rhythm 7" Mix) – 3:47
#"Closer" (Edit)

;12" single
#"Finer Feelings" (Brothers in Rhythm 12" Mix) – 6:47
#"Closer" (The Pleasure Mix)

## Esitykset konserteissa
* Let's Get to It Tour
* KylieFever2002 Tour
* Showgirl Homecoming Tour

## Listasijoitukset

## Aiheesta muualla
*Kylie Minoguen virallinen sivusto
Camillo Berneri

**Camillo Berneri** (myös **Camillo da Lodi**, 28. toukokuuta 1897 Lodi, Italia – 5. toukokuuta 1937 Barcelona, Espanja) oli italialainen anarkisti ja filosofi.

## Elämäkerta
Berneri oli ensimmäisen maailmansodan veteraani, joka toimi 1920-luvulla filosofian professorina Firenzen yliopistossa. Hän kuului myös italialaisten anarkistien Unione Anarchica Italiana -järjestöön. Mussolinin fasistien valtaannousun jälkeen Berneri joutui pakenemaan maasta vuonna 1926. Hän haki turvapaikkaa Ranskasta, Sveitsistä, Saksasta, Belgiasta ja Luxemburgista ennen kuin lopulta onnistui asettumaan Alankomaihin. Berneri oli useita kertoja pidätettynä ja lähes koko ajan poliisin tarkkailussa, mutta onnistui silti kirjoittamaan lukuisia poliittisia artikkeleita ja esseitä. Ne sisälsivät anarkistisen filosofian ohella myös kommunismin ja Neuvostoliiton kritiikkiä.

Espanjan sisällissodan sytyttyä heinäkuussa 1936 hän kokosi yhdessä italialaisen sosialistin Carlo Rossellin kanssa ensimmäisen italialaisista koostuneen vapaaehtoisjoukon, joka matkusti Espanjaan taistelemaan tasavaltalaisten rinnalla kenraali Francon fasisteja vastaan. Myöhemmin hän taisteli myös espanjalaisen anarkistin Francisco Ascason joukoissa. Berneri arvosteli kärkkäästi anarkosyndikalistisen CNT-ammattiliiton päätöstä lähteä marraskuussa 1936 mukaan pääministeri Francisco Largo Caballeron kokoamaan kansanrintamahallitukseen, koska anarkismin periaatteisiin ei kuulu toiminta puoluepolitiikassa.

### Murha
Camillo Berneri murhattiin vuonna 1937 niin sanotun Barcelonan toukokuun valtataistelun yhteydessä, jossa anarkisteja ja trotskilaista POUM-puoluetta vastassa oli Stalinin Neuvostoliiton tukema Espanjan kommunistinen puolue. Johtavia anarkisteja etsineet kommunistit tunkeutuivat keskellä yötä hänen asuinpaikkaansa, josta he veivät Bernerin mukanaan ja ampuivat hänet. Murha tapahtui todennäköisesti Moskovasta tulleen käskyn perusteella.

## Lähteet
Osmo K. Oksanen

**Osmo Kalervo Oksanen** (3. joulukuuta 1916 – 12. joulukuuta 1978) oli suomalainen mainosgraafikko, joka tunnetaan erityisesti tuotteliaana elokuvajulisteiden suunnittelijana 1950-luvulta. Hän teki paljon julisteita ja muuta mainosgrafiikkaa myös Valtionrautateille.

Oksanen valmistui Taideteollisuuskeskuskoulusta 1945. Hän jakoi yhteisen työhuoneen Raimo Raimelan kanssa aina vuoteen 1964 asti, jolloin siirtyi työhön mainostoimistoon ja jäi eläkkeelle 1977. Oksanen ja Raimela suunnittelivat messuosastoja Suomen Messuille ja maalasivat 1940–1950-luvuilla lähes viikoittain uusia mainostauluja Lasipalatsin Bio Rexin katolle. Oksanen teki paljon myös painettuja julisteita muun muassa elokuviin *[[Tuntematon sotilas (vuoden 1955 elokuva)|Tuntematon sotilas]]*, *[[Sven Tuuva]]*, *[[Syntipukki (vuoden 1957 elokuva)|Syntipukki]]*, *[[Evakko (elokuva)|Evakko]]* ja *[[Punainen viiva (elokuva)|Punainen viiva]]*. Oksanen sai Suomen Filmikamarin vuosittaisen elokuvajulistepalkinnon neljästi peräkkäin 1956–1959.

## Lähteet
Lantmännen Agron koetila

**Lantmännen Agron koetila** Hauholla tutkii viljelykasvien lajikkeita, torjunta-aineita, lannoitteita sekä viljelytekniikkaa. Se perustettiin vuonna 1963. Tutkimustoiminta oli laajimmillaan 1970- ja 1980-luvuilla.

Koetilalle perustetaan vuosittain tuhansia eri lajien ja lajikkeiden koeruutuja. Niiden kasvua ja eri kasvinsuojelu- ja lannoitetoimenpiteiden toimivuutta havainnoidaan ja tuloksia raportoidaan K-maatalouden kotisivulla sekä Facebookissa ja Twitterissä.

Koetila testaa myös uusia lajikkeita. Esimerkiksi vuonna 2013 tutkittiin rehumaissin soveltuvuutta Suomen kasvuoloihin. Koetila on toiminut vuodesta 1963.

## Sertifioitua tutkimustyötä

Tukes myönsi GEP-sertifikaatin K-maatalouden koetilalle tammikuussa 2013. Tämän myötä Koetilan tekemät kasvinsuojeluainekokeet virallistettiin kasvinsuojeluaineiden rekisteröinneissä.  Kasvinsuojeluainekokeissa vertaillaan tauti- ja rikka-aineiden tehoa. Kattava otos koetuloksista on luettavissa vuosittain julkaistussa Viljelyoppaassa.

## Lajikekokeet

Koetilalla tutkitaan uusia lajikkeita viljalajeista, rypsistä ja rapsista, herneestä ja nurmikasveista. Koetilan luoma Viljelyohjelma opastaa viljelijää valitsemaan parhaat lajike-, tuote- ja menetelmäkokonaisuudet. Viljelyohjelman suositukset perustuvat vuosien tutkimustyön tuloksiin.

## Koeruuduilla kasvavat kasvit
Koeruuduilla kasvaa muun muassa
* nurmilajikkeita
* rypsejä ja rapseja
* hernettä
* viljakasveja.

Lajikekokeita tehdään kumppanitilojen yhteishankkeissa myös maan muissa osissa, Ruukissa, Ylistarossa, Maaningalla, Inkoossa ja Pernajassa. Koetila tekee tutkimuksia myös Hauhon ulkopuolella. Kesällä 2012 toteutettiin mansikan harmaahomeen torjuntakoe Lepaalla.

## Tutkimus- ja koetoiminta lajeittain

### Nurmikasvien tutkimus
Nurmikasvien tutkimuksessa tutkitaan kasvurytmiä, sadontuottoa, rehuarvoa ja talvehtimista.

Lajiketestauksessa vain lupaavimmat uudet lajikkeet otetaan Suomeen kokeisiin. Seoskokeissa tutkitaan mahdollisimman tuottoisaa seosta 3- niiton järjestelmään.

Koetilalla tehdään myös siemen­tuotanto­kokeita ja tutkitaan viljely­tekniikkaa, sillä nurmilajikkeen siementuotantokyvyllä on suuri merkitys lajikkeen elinkaarelle ja kaupalliselle hyödynnettävyydelle.

## Viljelyohjelmapäivä
Koetilalla järjestetään vuosittain viljelyohjelmapäivä, jossa koetilan tutkijat esittelevät kuluneen kauden tutkimustuloksia ja vieraat pääsevät itse tutustumaan koeruutuihin asiantuntijoiden opastuksella.

## Kasvuasteseuranta
Koetilalla toimii myös Lantmännen Agron siemenkeskus ja viljalaboratorio.

## Lähteet

## Aiheesta muualla
* Lantmannen Agro Facebookissa
Turun Steiner-koulu

**Turun Steiner-koulu** on steinerkoulu, joka toimii Turussa osoitteessa Kaivokatu 12. Koulun rehtori on Marja Kaislavirta. Koulutuksen järjestäjänä toimii luokkien 0–9 osalta Turun seudun steinerkouluyhdistys ry ja luokkien 10–12 osalta Lahden Rudolf Steiner -koulun kannatusyhdistys ry.

## Lähteet

## Aiheesta muualla
*Turun Steiner-koulun kotisivut
Joose

**Joose** on suomalainen miehen etunimi, raamatullisen Joosef-nimen lyhentymä.

Digi- ja väestötietoviraston tietojen mukaan Joose-nimen on maaliskuuhun 2026 mennessä saanut noin 1&nbsp;270 henkilöä. Joosen nimipäivä on vuodesta 2015 lähtien 19. maaliskuuta.

## Tunnettuja Jooseja

* Joose Antonen (s. 1995), jääkiekkoilija
* Joose Inhala (s. 2005), jääkiekkoilija
* Joose Keskitalo (s. 1982), laulaja ja lauluntekijä
* Joose Kääriäinen (s. 1994), näyttelijä, Justimusfilms-videoryhmän jäsen
* Joose Norri (s. 1971), shakkimestari
* Joose Vilkuna (1905–1989), maanviljelijä ja eräkirjailija
* Joose Vähäsöyrinki, laulaja

## Lähteet
Kuorevaaran kalliomaalaus

**Kuorevaaran kalliomaalaus** sijaitsee Parikkalassa Etelä-Karjalassa Uukuniemen kirjolta noin 7,9 kilometriä lounaaseen ja noin 3 kilometriä Venäjän rajalta. Se on maalattu suureen siirtolohkareeseen läheisen Ylä-Kuorejärven suuntaan. Paksun maalikerroksen puuroutuneita kuvioita on vaikea hahmottaa. Maalauksen löysi Seppo Kinos vuonna 1993.

## Siirtolohkare ja sen sijainti
Siirtolohkareelta on matkaa 100 metriä länteen sijoittuvassa Ylä-Kuorejärvelle. Kiven ja maalauksen editse kulkee tie. Siirtolohkareen alaosa viettää kiven alle ja maalaukset ovat tällaisen lipan suojassa.

## Maalaus
Kuvakentän kuviot ovat puuroutuneita ja ehkä moneen kertaan päälle maalattuja. Vain yhdestä kohdasta on havaitti vinoja viivoja, joista voi syntyä kuvioita.

## Lähteet
* 
*
* Muinaistaideyhdistys: Kuorevaara 
* Luukkonen, Ismo: Kuorevaara
* 
### Viitteet
Riuttavuoren kalliomaalaus

**Riuttavuoren eli Nurmijärven kalliomaalaus** sijaitsee Nurmijärven Suurisaaressa Rautjärvellä Etelä-Karjalassa. Kalliomaalauksen löysi Minna Kähtävä-Marttinen arkeologisen muinaisjäännösinventoinnin yhteydessä vuonna 1997. Maalaus on ajoitettu kivikauteen.

## Kallio ja sen sijainti
Maalauskallio sijaitsee Suurisaaren kaakkoiskulmassa aivan niemen kärjen tuntumassa. Kallio on pinnaltaan rapautunutta ja jäkälän peitossa. Maalausta pääsee tarkastelemaan vain veneestä tai jään päällä seisten.

## Maalaus
Maalausalue on kooltaan 2,2×1,3 metriä ja sisältää kolme punavärialuetta. Vasemmanpuoleinen alue on 45×85 senttimetriä ja sisältää yhden lähes pystysuuntaisen valumajäljen. Tästä oikealle löytyy kaksi ovaalinmuotoista valeaa punaväriläikkää 1,5×1,3 metrin alueella. Maalaus on ilmeisesti tuhoutunut sään ja rapautumisen vaikutuksesta. Kuvioita peittää myös jäkälä, jonka alta voisi löytyä lisää yksityiskohtia.

Riippuen tarkastelijasta, kuvakentässä esiintyy 1−5 ihmishahmoa. Selvimmin tunnistettava kuvio esittänee osittain säilynyttä ihmishahmoa, jolla polvet on maalattu koukkuasentoon ja vasen käsi puoliksi ylös kohotettuna. Oikeaa kättä ei enää erota.

## Lähteet
* 
*
* 
* Luukkonen, Ismo: Riuttavuori
* 

### Viitteet
Rock the Pole

**Rock the Pole** on Suomen ensimmäinen, vuonna 2007 perustettu tankotanssikoulu.

Koulu järjestää tankotekniikkatunteja, tanssillisia tunteja ja lihaskunto- ja kehonhuoltotunteja sekä yksityistunteja esimerkiksi polttariryhmille.

Rock the Pole järjesti vuonna 2010 ensimmäiset tankotanssin Suomen-mestaruuskilpailut. Koulun opettaja Annamari Mursu on voittanut tankotanssin Pohjois-Euroopan mestaruuden vuonna 2010 ja entinen opettaja Oona Kivelä on lajin maailmanmestari.

## Lähteet

## Aiheesta muualla
* Rock the Polen verkkosivut